**H O T Ă R Â R E**

**privind desemnarea reprezentantului asiguraților** **din Județul Cluj în**

**Adunarea Reprezentanților Casei Naționale de Asigurări de Sănătate**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 50 din 13.04.2021 privinddesemnarea reprezentantului asiguraților din județul Cluj în Adunarea Reprezentanților Casei Naționale de Asigurări de Sănătate, propus de Preşedintele Consiliului Județean Cluj, domnul Alin Tișe, care este însoțit de Referatul de aprobare cu nr. 13.176 /2021; Raportul de specialitate întocmit de compartimentului de resort din cadrul aparatului de specialitate al Consiliului Județean Cluj cu nr. 13.176 /2021 şi de Avizul cu nr. 13.176 din 15.04.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Casei Naționale de Asigurări de Sănătate nr. P1990/18.03.2021, înregistrată la Consiliul Județean Cluj cu nr.11.735/29.03.2021;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit.d), alin. (5) lit. b), din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 283 alin.(1) lit. a) din Legea privind reforma în domeniul sănătăţii nr. 95/2006, republicată, cu modificările şi completările ulterioare;
* Hotărârii Guvernului nr. 972/2006 pentru aprobarea Statutului Casei Naţionale de Asigurări de Sănătate, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1.** Se desemnează în calitate de reprezentant al asiguraților din Județul Cluj în Adunarea Reprezentanților Casei Naționale de Asigurări de Sănătate, pentru o perioadă de 4 ani, doamna Violeta Mureșan – consilier județean.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică-Compartimentul Managementul Unităților de Asistența Medicală.

**Art. 3**. La data comunicării prezentei hotărâri se abrogă Hotărârea Consiliului Judeţean Cluj nr.242/2008 privind delegarea în Adunarea Reprezentanţilor a Casei Naţionale de Asigurări de Sănătate a unui reprezentant din partea judeţului Cluj .

**Art. 4.** Prezenta hotărâre se comunică, Compartimentului Managementul Unităților de Asistența Medicală, Casei Naționale de Asigurări de Sănătate, persoanei desemnate la art. 1 precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 49 din 22 aprilie 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*